पब्लिक के लिए खोला डीटी मॉल, भेजा नोटिस
राजीव गांधी चंडीगढ़ टेक्नोलॉजी पार्क (आईटी पार्क) में बने डीटी मॉल में जनरल पब्लिक की एंट्री प्रशासन ने अलाउड नहीं की थी। इसके चलते अब इस मॉल को इस्टेट ऑफिस की तरफ से शो कॉज नोटिस मिसयूज के तहत जारी किया गया है। नोटिस में डीटी मॉल को कहा गया है कि जब उनको जनरल पब्लिक की एंट्री एलाउड नहीं थी तो कैसे उन्होंने जनरल पब्लिक के लिए मॉल को खोला और इसके लिए क्यों मॉल पर कार्रवाई की जाए? हाल ही में प्रशासन ने एक कमेटी का गठन कर डीएलएफ बिल्डिंग के साथ ही डीटी मॉल की भी चेकिंग करवाई थी। इसमें डीएलएफ बिल्डिंग के साथ ही डीटी मॉल में भी वाॅयलेशन मिली थी। असिस्टेंट इस्टेट ऑफिसर ने कहा कि डीटी मॉल के मैनेजमेंट को नोटिस भेजा गया है।
इसकी थी परमिशन: इसमॉल का जो नक्शा इस्टेट ऑफिस ने पास किया है उसमें कमर्शियल तो लिखा हुआ है लेकिन ये सिर्फ अपने इम्प्लॉइज या फिर कंपनी के ऑफिसर्स के लिए ही खुल सकता था। जिस तरह से इन्फोसिस में भी इंटरटेनमेंट के लिए कई एक्टिविटी करवाई जाती हैं और यहां भी रेस्टोरेंट्स वगैरह हैं। लेकिन ये सिर्फ इस बिल्डिंग में आने वाले इम्प्लाॅइज के लिए है। इसी तरह से डीटी मॉल को भी परमिशन थी कि यहां इम्प्लॉइज को परमिशन थी।
बिल्डिंग के पास जनरल पब्लिक की एंट्री के लिए परमिशन नहीं थी, सिर्फ अपने इम्प्लाॅइज जो डीएलएफ बिल्डिंग में काम करते हैं और इसी बिल्डिंग में चल रही आईटी कंपनियों के कर्मचारी यहां इंटरटेनमेंट के लिए सकते थे। इसके चलते जनरल पब्लिक के लिए मॉल को नहीं खोला जा सकता था। नोटिस मे कहा गया है कि इसलिए मिसयूज के तहत क्यों कार्रवाई की जाए।
इसी हफ्ते इस्टेट ऑफिस और आईटी डिपार्टमेंट के अफसरों ने डीएलएफ बिल्डिंग और डीटी मॉल की भी इंस्पेक्शन की थी। इसके लिए एक कमेटी का गठन किया गया है जो अब दोबारा जनवरी में आईटी पार्क की इंस्पेक्शन कर रिपोर्ट सीनियर ऑफिसर्स को सौंपेगी।
डीटी मॉल पर मिसयूज पेनल्टी लगाने का प्रोसेस भी शुरू किया गया है। इसके लिए सब डिविजनल मजिस्ट्रेट कम इस्टेट ऑफिसर ईस्ट को जिम्मेदारी सौंपी गई है, जो डीटी मॉल के पक्ष को भी सुनेंगी। इसके अलावा इतने सालों से परमिशन होने के बावजूद प्रॉपर्टी के मिसयूज के चलते प्रॉपर्टी को रिज्यूम करने के लिए भी प्रोसेस चलेगा।
ओनर्स को अपना पक्ष रखने की भी दिया जाएगा मौका
hin_Deva hin_Deva hin_Deva hin_Deva hin_Deva hin_Deva hin_Deva